Indon inggih punika satunggalipun tetembungan ingkang ngarujuk dhateng nagari lan masarakat Indonésia ingkang misuwur dipun-ginakaken ing Malaysia lan Singapura. Ing Indonésia piyambak, tetembungan punika gadhah konotasi ingkang awon lan dipunanggep minangka inaan utawi ngenyèk. Pamaréntah lan masarakat Indonésia boten sarujuk kaliyan pangginaan tetembungan Indon punika amargi dipunanggep ngina. Kadutaan Ageng Républik Indonésia ing Kuala Lumpur sampun makaping kaping ngirim surat protés dhateng médhia ing Malaysia ingkang tetep ngginakaken tetembungan punika sanajan sampun pirsa manawi gadhah konotasi ingkang awon.